Κέικ με μήλα και σκόνη φυστικιού
Νόστιμη, αφράτη και τραγανή μηλόπιτα, με ζύμη κέικ από αλεύρι και αλεσμένα φυστίκια
150 γρ. βούτυρο + λίγο για το ταψί, ¾ κούπας ζάχαρη λευκή κρυσταλλική, 3 αυγά, ¾ κούπας αλεύρι για όλες τις χρήσεις + λίγο για το ταψί, ¼ κούπας κορν φλάουρ, ½ κούπα φυστίκια, αλεσμένα σε σκόνη, 2-3 μήλα , άχνη ζάχαρη, για πασπάλισμα
Για το κέικ με μήλα και σκόνη φυστικιού, χτυπάμε στο μίξερ το βούτυρο με τη ζάχαρη μέχρι να γίνει κρέμα. Ρίχνουμε ένα ένα τα αυγά συνεχίζοντας το χτύπημα μέχρι να αφρατέψει το μείγμα. Σταματάμε το μίξερ και προσθέτουμε το αλεύρι, το κορν φλάουρ και τη σκόνη φυστικιού. Ανακατεύουμε πολύ καλά.Αδειάζουμε το μείγμα σε ένα βουτυρωμένο και αλευρωμένο ταψί διαμέτρου 22-24 εκ. Ισιώνουμε την επιφάνεια του κέικ με μια σπάτουλα και στρώνουμε επάνω τα μήλα, κομμένα σε λεπτές φέτες. Ψήνουμε σε προθερμασμένο φούρνο στους 170° C για περίπου 30 λεπτά. Βγάζουμε από τον φούρνο το κέικ με μήλα και σκόνη φυστικιού και το αφήνουμε να κρυώσει καλά.Πασπαλίζουμε, αν θέλουμε, με λίγη άχνη.
Αλεύρι (ζύμες),Μήλο,Φυστίκια